CELEX: 62013TN0449
Language: sk
Date: 2013-08-23 00:00:00
Title: Vec T-449/13: Žaloba podaná 23. augusta 2013 — CEDC International/ÚHVT — Fabryka Wódek Polmos Łańcut (WISENT)

19.10.2013   
            
            
               SK
            
            
               Úradný vestník Európskej únie
            
            
               C 304/22
            
         Žaloba podaná 23. augusta 2013 — CEDC International/ÚHVT — Fabryka Wódek Polmos Łańcut (WISENT)
   (Vec T-449/13)
   2013/C 304/39
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: CEDC International sp. z o.o. (Oborniki Wielkopolskie, Poľsko) (v zastúpení: M. Siciarek, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Fabryka Wódek Polmos Łańcut S.A. (Łańcut, Poľsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 10. júna 2013 vo veci R 33/2012-4,
            
         
               —
            
            
               zaviazal žalovaného a ďalšieho účastníka konania pred odvolacím senátom na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka v zelenej, červenej a zlatej farbe, predstavujúca obraz hovädzieho dobytka a obsahujúca slovný prvok „WISENT“ pre tovary tried 32 a 33 — zápis ochrannej známky Spoločenstva č. 5 142 039.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti ochrannej známky Spoločenstva: žalobkyňa.
   
      Odôvodnenie návrhu na vyhlásenie neplatnosti: dôvody uvedené v článku 53 ods. 1 písm. a) v spojení s článkom 8 ods. 1 písm. b) a článkom 8 ods. 5 nariadenia Rady (ES) č. 207/2009 z 26. februára 2009 o ochrannej známke Spoločenstva (1).
   
      Rozhodnutie zrušovacieho oddelenia: vyhlásenie spornej ochrannej známky Spoločenstva za neplatnú.
   
      Rozhodnutie odvolacieho senátu: zrušenie sporného rozhodnutia.
   
      Dôvody žaloby: porušenie článku 53 ods. 1 písm. a), článku 8 ods. 1 písm. b) a článku 8 ods. 5 v spojení s článkom 76 ods. 1, článkom 75 a článkom 76 ods. 1 a 2 nariadenia o ochrannej známke Spoločenstva.
   
      (1)  Ú. v. EÚ L 78, s. 1